ବିଜ୍ଞାନ ଭବନରେ କେନ୍ଦ୍ରୀୟ ରାଷ୍ଟ୍ରାୟତ୍ତ ଉଦ୍ୟୋଗ ସମୂହର ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ଉଦ୍ବୋଧନ

ଭାରୀ ଶିଳ୍ପ ଏବଂ ସାଧାରଣ ଉଦ୍ୟୋଗ ମନ୍ତ୍ରଣାଳୟରେ ମୋର ସାଥୀ ମନ୍ତ୍ରୀ ଶ୍ରୀମାନ ଅନନ୍ତ ଗିତେ ମହୋଦୟ, ରାଷ୍ଟ୍ରମନ୍ତ୍ରୀ ଶ୍ରୀମାନ ବାବୁଲ ସୁପ୍ରିୟୋ, ମୋର ସହଯୋଗୀ ଶ୍ରୀମାନ ପି.କେ ମିଶ୍ର, ଶ୍ରୀ ପି.କେ ସିହ୍ନା, ସାରା ଦେଶରୁ ଆସିଥିବା କେନ୍ଦ୍ରୀୟ ରାଷ୍ଟ୍ରାୟତ୍ତ ଉଦ୍ୟୋଗ ସମୂହର ବରିଷ୍ଠ ଅଧିକାରୀଗଣ, ଏଠାରେ ଉପସ୍ଥିତ ଅନ୍ୟ ମହାନୁଭବ, ଭଦ୍ର ମହିଳା ଏବଂ ଭଦ୍ର ବ୍ୟକ୍ତିମାନେ । ଆମର ଅନନ୍ତ ଗୀତେ ମହାଶୟ ଗୀତ ଗାଆନ୍ତି ନାହିଁ ଏବଂ ବାବୁଲ ମହାଶୟ ଗୀତ ଗାଆନ୍ତି । ରାଷ୍ଟ୍ରାୟତ୍ତ ଉଦ୍ୟୋଗ ହେଉଛି ଆମର ଯେଉଁ ଏକ ଛୋଟିଆ ଦୁନିଆ ଏଥିରେ ଏହା ହେଉଛି ଏକ ନୂତନ ଶୁଭାରମ୍ଭ । ଆଉ ମୁଁ ଆପଣମାନଙ୍କୁ ସମସ୍ତଙ୍କୁ ସିପିଏସଇ କନକ୍ଲେଭକୁ ସ୍ୱାଗତ ଜଣାଉଛି । ଆପଣମାନଙ୍କୁ ସମସ୍ତଙ୍କୁ ବହୁତ ବହୁତ ଶୁଭକାମନା ଜଣାଉଛି । ବିଗତ ଏକ ଘଣ୍ଟା-ଦେଢ଼ ଘଣ୍ଟାରେ ଯେଉଁ ଉପସ୍ଥାପନା ଏଠାରେ ଦିଆଗଲା ସେଥିରେ ଆପଣମାନଙ୍କର ପରିଶ୍ରମ, ଆପଣମାନଙ୍କର ଉତ୍ସାହ ଆଉ କ୍ଷୁଦ୍ର ଏବଂ ବୃହତ ସ୍ତରରେ ମୁଁ ଏହା କହିପାରିବି କି ଚିନ୍ତାଧାରାରେ ସ୍ପଷ୍ଟତା, ଏହା ମୁଁ ସ୍ପଷ୍ଟ-ଭାବେ ଦେଖୁଥିଲି । କର୍ପୋରେଟ ପ୍ରଶାସନରୁ ନେଇ ନବସୃଜନ, ପ୍ରଯୁକ୍ତି ଏବଂ ନିଉ ଇଣ୍ଡିଆ ଉପରେ ଆପଣଙ୍କର ଦୃଷ୍ଟିଭଙ୍ଗୀ, ଆପଣଙ୍କର ବିଚାର ମଧ୍ୟ ଜାଣିବାର ସୁଯୋଗ ମୋତେ ମିଳିଲା । ବୋଧହୁଏ ଏଭଳି ସୌଭାଗ୍ୟ ଆଗରୁ କୌଣସି ପ୍ରଧାନମନ୍ତ୍ରୀଙ୍କୁ ମିଳିଛି କି ନାହିଁ ଏ କଥା ମୋତେ ଜଣାନାହିଁ, ମୋତେ ମିଳିଲା । ଉପସ୍ଥାପନା ସହିତ ଯେଉଁ କିଛି ଦଳ ଭିତରେ ଯୋଡ଼ି ହେଲା, ଏହା ସହିତ ଯୋଡ଼ି ହୋଇଥିବା ଚର୍ଚ୍ଚା ଯେଉଁମାନେ କଲେ, ସେ ସମସ୍ତଙ୍କୁ ମଧ୍ୟ ମୁଁ ଶୁଭେଚ୍ଛା ଜଣାଉଛି କାରଣ ସେମାନେ ବହୁତ କିଛି ମନ୍ଥନ କରିଥିବେ ଆଉ ବହୁତ କିଛି ସନ୍ଦର୍ଭ ମଧ୍ୟ ଏକାଠି କରିଥିବେ । ଆଉ ନିଜର ଦୈନନ୍ଦିନ କାର୍ଯ୍ୟରୁ ସାମାନ୍ୟ ବାହାରକୁ ବାହାରି ମଧ୍ୟ ସେମାନଙ୍କୁ ଚିନ୍ତା କରିବାର ସୁଯୋଗ ମିଳିଥିବ । ଏବେ ମୋତେ ଅବଗତ କରାଯାଇଛି କି ବିଗତ ମାସ ମାନଙ୍କରେ ଆପଣ ସମସ୍ତଙ୍କ ମଧ୍ୟରେ ମନ୍ଥନର ଗୋଟିଏ ଦୀର୍ଘ ସମୟ ଚାଲିଛି । ନିଜ-ନିଜ ସମ୍ବନ୍ଧିତ କ୍ଷେତ୍ରରେ କେଉଁ ପ୍ରକାରର ପରିବର୍ତ୍ତନକାରୀ ପରିବର୍ତ୍ତନ ଅଣାଯିବ । ଏ ବିଷୟରେ ଆପଣମାନେ ଗଭୀର ଭାବେ ବିଚାର ବିମର୍ଶ କରିଛନ୍ତି ଆଉ ଆପଣମାନଙ୍କର ସୂଚନା ପାଇଁ ଆପଣ ସେଠାରେ କିଛି କରୁଛନ୍ତି ତ ଆପଣମାନଙ୍କ ବିଷୟରେ ମୁଁ ମଧ୍ୟ କିଛି କରୁଥିଲି ଆପଣମାନଙ୍କର ଅଧୀକାରୀମାନଙ୍କୁ ଡକାଇ-ଡକାଇ କରି, କାରଣ ମୁଁ ଚାହୁଁଥିଲି କି ମୋର ମଧ୍ୟ ବିଚାର ପ୍ରକ୍ରିୟାର ତାଳମେଳ ଆପଣଙ୍କ ସହିତ ଯୋଡ଼ି ହେବା ଦରକାର । ତ ଗୋଟିଏ ପ୍ରକାରରେ ପ୍ରତ୍ୟେକ ନିଜ-ନିଜ ସ୍ଥାନରେ ଏହି ମନ୍ଥନ ପ୍ରକ୍ରିୟାକୁ ଆଗକୁ ବଢ଼ାଇଛନ୍ତି । ଆଉ ମୋ ଦୃଷ୍ଟିକୁ ଏଭଳି ଅନେକ ଅସୁବିଧା ଗୁଡ଼ିକୁ ଅଣା ଯାଇଛି । ଯେଭଳି ସାଧାରଣ ଭାବେ ଆପଣ ମାନେ ଦୈନନ୍ଦିନ ଜୀବନରେ ସମ୍ମୁଖୀନ ହୁଅନ୍ତି । ସରକାର ଏହି ଅସୁବିଧାଗୁଡ଼ିକୁ ଦୂର କରିବା ପାଇଁ ଲଗାତାର ଭାବେ କାର୍ଯ୍ୟ ମଧ୍ୟ କରୁଛନ୍ତି । ବିଗତ ଚାରି ବର୍ଷରେ ସରକାର ମଧ୍ୟ ରାଷ୍ଟ୍ରାୟତ୍ତ ଉଦ୍ୟୋଗ ସହିତ ଯୋଡ଼ି ହୋଇଥିବା ସଂସ୍ଥାନଗୁଡ଼ିକୁ ପରିଚାଳନାଗତ ସ୍ୱାଧୀନତା ଦେଇଛନ୍ତି ଫଳରେ ସେମାନେ ଉନ୍ନତ ପ୍ରଦର୍ଶନ କରି ପାରିବେ । ସାଥୀଗଣ, ସ୍ୱାଧୀନତା ପରଠାରୁ ରାଷ୍ଟ୍ରାୟତ୍ତ ଉଦ୍ୟୋଗଗୁଡ଼ିକ ରାଷ୍ଟ୍ର ନିର୍ମାଣ ଏବଂ ରାଷ୍ଟ୍ରର ଅର୍ଥବ୍ୟବସ୍ଥାରେ ଗୁରୁତ୍ୱପୂର୍ଣ୍ଣ ଯୋଗଦାନ ଦେଇଛନ୍ତି । ଯେତେବେଳେ ଭାରତକୁ ପାଣ୍ଠିର ଆବଶ୍ୟକତା ରହିଥିଲା, ନୂତନ ଟେକ୍ନୋଲଜିର ଆବଶ୍ୟକତା ରହିଥିଲା, ଭିନ୍ନ-ଭିନ୍ନ କ୍ଷେତ୍ରରେ ନିବେଶର ଆବଶ୍ୟକତା ରହିଥିଲା, ଆଉ ଏ ସବୁକିଛି ମିଳିବା ଏତେ ସହଜ ନ ଥିଲା । ସେ ସମୟରେ ରାଷ୍ଟ୍ରାୟତ୍ତ ଉଦ୍ୟୋଗଗୁଡ଼ିକ ଦେଶର ସହିତ ଜଡ଼ିତ ଆବଶ୍ୟକତା ଗୁଡ଼ିକର ପୂରଣ ପାଇଁ ନେତୃତ୍ୱ ସମ୍ଭାଳିଥିଲେ । ଏକରୁ ବଳି ଆଉ ଏକ ବ୍ରାଣ୍ଡ ସ୍ଥାପିତ କରିଥିଲେ । ବିଦ୍ୟୁତ ଶକ୍ତିର ଉତ୍ପାଦନ, ବିଜୁଳି ଶକ୍ତି ସହିତ ଜଡ଼ିତ ସାମଗ୍ରୀର ଡିଜାଇନ, ଷ୍ଟିଲ ଉତ୍ପାଦନ, ତୈଳ, ଖଣିଜ, କୋଇଲା ଇତ୍ୟାଦି ଅନେକ କ୍ଷେତ୍ରରେ ଆପଣ ଆପଣଙ୍କର ଶ୍ରେଷ୍ଠତ୍ୱ ପ୍ରତିପାଦନ କରିଛନ୍ତି । ଆପଣ ସେତେବେଳେ ଭାରତର ଅର୍ଥବ୍ୟବସ୍ଥାକୁ ଗତି ଦେଲେ ଯେତେବେଳେ ବ୍ୟକ୍ତିଗତ କ୍ଷେତ୍ରର ଭୂମିକା ସେତେ ମହତ୍ୱପୂର୍ଣ୍ଣ ନଥିଲା । ଆଜି ମଧ୍ୟ ଆପଣଙ୍କର ସଂସ୍ଥାନ ଭାରତର ଅର୍ଥ ବ୍ୟବସ୍ଥାକୁ ନା କେବଳ ଦୃଢ଼ତା ପ୍ରଦାନ କରୁଛି ବରଂ ଔଦ୍ୟୋଗିକ କାର୍ଯ୍ୟକ୍ରମଗୁଡ଼ିକରେ ଉତପ୍ରେରକ ଭଳି ମଧ୍ୟ କାର୍ଯ୍ୟ କରୁଛନ୍ତି । ସାଥୀଗଣ, ଘରୋଇ କ୍ଷେତ୍ରରେ ଯେତେବେଳେ ଆମେ ଜଣେ ସିଇଓଙ୍କ କଥା କହୁ ତ ତାଙ୍କର ମୂଲ୍ୟାୟନ ଏହି କଥାରୁ ହୋଇଥାଏ କି ସେୟାର ହୋଲ୍ଡର ମାନଙ୍କ ପାଇଁ ସେ କେତେ ଲାଭ ଆଣି ପାରିଛନ୍ତି । ଲାଭ ରାଷ୍ଟ୍ରାୟତ୍ତ ଉଦ୍ୟୋଗଗୁଡ଼ିକ ପାଇଁ ମଧ୍ୟ ହେଉଛି ବହୁତ ଗୁରୁତ୍ୱପୂର୍ଣ୍ଣ । କିନ୍ତୁ ଏହା ସହିତ ସେମାନଙ୍କ ପାଇଁ ଏହା ମଧ୍ୟ ଏକ ବହୁତ ବଡ଼ ଦାୟିତ୍ୱ ହୋଇଥାଏ, ସେମାନଙ୍କୁ ଧ୍ୟାନରେ ରଖିବାକୁ ପଡ଼ିଥାଏ କି ସାମାଜିକ ଜୀବନ ପାଇଁ ସମାଜର କିପରି ଏବଂ କେତେ ଲାଭ ହୋଇଛି । ଆମେ କେବଳ ଏକ ନିର୍ଦ୍ଦିଷ୍ଟ ସ୍ତର ପର୍ଯ୍ୟନ୍ତ ସୀମିତ ରହି ପାରିବା ନାହିଁ । ଆମକୁ ସଂପୂର୍ଣ୍ଣ ସମାଜର ପରିସର ପର୍ଯ୍ୟନ୍ତ ଦେଖିବାକୁ ପଡ଼େ । ଗୋଟିଏ ପ୍ରକାରରେ ପିଏସଇ ର ସଠିକ୍ ଅର୍ଥ ହେଉଛି ଲାଭ ଏବଂ ସାମାଜିକ ଲାଭ ସୃଷ୍ଟି କରିପାରୁଥିବା ଉଦ୍ୟୋଗ । ଅର୍ଥାତ୍ ନା କେବଳ ସେୟାର ହୋଲ୍ଡରମାନଙ୍କ ପାଇଁ ଲାଭ ବରଂ ସମାଜ ପାଇଁ ମଧ୍ୟ ଲାଭ ସୃଷ୍ଟି କରନ୍ତୁ । ଯେତେବେଳେ ଆମେ ସାମାଜିକ ଲାଭ କଥା କହୁଛୁ, ସେତେବେଳେ ଆପଣମାନେ ସମସ୍ତ ଅଧିକାରୀଗଣ ଏବଂ ସଂପୂର୍ଣ୍ଣ ପିଏସଇ କର୍ମଚାରୀଙ୍କର ପ୍ରୟାସ ଏବଂ ତ୍ୟାଗକୁ କିପରି ଭୁଲି ପାରିବା । ଦୂର-ଦୂରାନ୍ତର କଷ୍ଟସାଧ୍ୟ ଜାଗାମାନଙ୍କୁ ଯେଉଁଠାରେ ସୁବିଧାର ଘୋର ଅଭାବ ରହିଛି ଆଉ ବହୁତ ଥର କଠିନ ପରିସ୍ଥିତିରେ ମଧ୍ୟ କାମ କରିବାକୁ ପଡ଼ିଥାଏ, କେତେ ଅସୁବିଧା ରହିଛି, କିନ୍ତୁ ଆପଣମାନେ ସମସ୍ତେ ଦୃଢ଼ତାର ସହିତ ଠିଆ ହୋଇଛନ୍ତି । ଦେଶ ପାଇଁ ସମସ୍ତ ଅସୁବିଧା ଗୁଡ଼ିକୁ, ସମସ୍ତ କଷ୍ଟକୁ ଆପଣମାନେ ମଧ୍ୟ ସହ୍ୟ କରୁଛନ୍ତି । ଆପଣମାନଙ୍କର ହିଁ ସାହସର ଏହା ହେଉଛି ପରିଣାମ କି ସରକାର ବଡ଼-ବଡ଼ ନିଷ୍ପତ୍ତି ନେବାରେ ଆଜି ସକ୍ଷମ ହୋଇଛନ୍ତି ଆଉ ନିର୍ଣ୍ଣୟ କରି ପାରୁଛନ୍ତି । ପୁଣି ତାହା ହୁଏତ ଦେଶର ପ୍ରତିଟି ଗାଁକୁ ବିଜୁଳି ପହଂଚାଇବାର କଥା ହେଉ କିମ୍ବା ଦେଶର ପ୍ରତ୍ୟେକ ଗରିବ ମାଆ-ଭଉଣୀଙ୍କ ରୋଷେଇ ପର୍ଯ୍ୟନ୍ତ ଏଲପିଜି ସଂଯୋଗର କଥା, ଆପଣଙ୍କ ସଂସ୍ଥାନ ସହିତ ଜଡ଼ିତ ଲକ୍ଷ-ଲକ୍ଷ କର୍ମଚାରୀଙ୍କର ଅକ୍ଳାନ୍ତ ପରିଶ୍ରମ ବିନା ଏହା ସମ୍ଭବ ନଥିଲା । ଆଉ ଆମେ ଏହି ଚଳଚ୍ଚିତ୍ରରେ ମଧ୍ୟ ଦେଖିଲୁ ଆପଣଙ୍କର ଉପସ୍ଥାପନାରେ ମଧ୍ୟ ଦେଖିଲୁ, ଏଥିରେ କେତେ ବଡ଼ ପରିସର ମଧ୍ୟରେ ଆଉ କେତେ ସମୟ ସୀମା ମଧ୍ୟରେ ଏହକୁ ବ୍ୟାପକ କରିଛନ୍ତି । ସାଥୀଗଣ, କେବଳ ଇତିହାସ ସଫଳ ହେଉ, ସମୃଦ୍ଧ ହେଉ, ଆଜିକାର ସମୟରେ କଥା ଏତିକିରେ ସମାପ୍ତ ହୋଇ ଯାଏ ନାହିଁ । ଏହାଦ୍ୱାରା କାମ ଚଳି ନଥାଏ । ବର୍ତମାନର ଆହ୍ୱାନ ଅନୁସାରେ ପରିବର୍ତ୍ତନର ମଧ୍ୟ ଆବଶ୍ୟକତା ହେଉଛି ଅନିବାର୍ଯ୍ୟ । ଆଉ ମୁଁ ମାନୁଛି କି ଅର୍ଥନୈତିକ ନିଷ୍ପତ୍ତି ପ୍ରସ୍ତୁତିରେ ଆଦର୍ଶବାଦ ଏବଂ ବିଚାରଧାରା ଏହା ଯଥେଷ୍ଟ ନୁହେଁ । ଏହା ସ୍ଥାନରେ ବ୍ୟବହାରିକତା ଏବଂ ସାଧ୍ୟତା ତାହାର ମଧ୍ୟ ସ୍ଥାନ ରହିଥିବା ଆବଶ୍ୟକ । କ୍ଷେତ୍ର ହୁଏତ ଯାହା ମଧ୍ୟ ହେଉ କିନ୍ତୁ ଏକବିଂଶ ଶତାବ୍ଦୀର ଅର୍ଥ ବ୍ୟବସ୍ଥାର କଥା କହୁଛୁ ତ ସେତେବେଳେ ଉଦ୍ୟୋଗ ଏବଂ ନବସୃଜନ ତାହା ମନ୍ତ୍ର ହେବା ଦରକାର, ଯାହା ଆମ ସମସ୍ତଙ୍କୁ ମାର୍ଗ ଦେଖାଇବ, ଆମ ସମସ୍ତଙ୍କର ମାର୍ଗଦର୍ଶୀ ନୀତି ହେବ । ଘରୋଇ ଉଦ୍ୟୋଗ ହେଉ କିମ୍ବା ରାଷ୍ଟ୍ରାୟତ୍ତ ଉଦ୍ୟୋଗ, ସଫଳତା ପାଇଁ ଭିନ୍ନ-ଭିନ୍ନ ମନ୍ତ୍ର ହୋଇ ନଥାଏ । ସଫଳତାର ମନ୍ତ୍ର କଥା ଯେତେବେଳେ ମୁଁ କହୁଛି ସେତେବେଳେ 3 ଟି ଚିନ୍ତାଧାରା ସାମ୍ନାକୁ ଆସିଥାଏ । ଆଉ ଏହି 3ଟି ଅର୍ଥାତ – ପ୍ରୋତ୍ସାହନ, ପରିକଳ୍ପନା, ଏବଂ ଆନୁଷ୍ଠାନିକ ନିର୍ମାଣ । ଆମେ ଯେତେବେଳେ ପ୍ରୋତ୍ସାହନର କଥା କହୁ ତ ଅର୍ଥବ୍ୟବସ୍ଥାଜ୍ଞମାନେ କହନ୍ତି କି ଏହା ହେଉଛି ମାନବୀୟ ଆଚରଣରେ ପରିବର୍ତ୍ତନ ଆଣି ପାରୁଥିବା ସବୁଠାରୁ ବଡ଼ ଅସ୍ତ୍ର । କେବଳ ବ୍ୟବସାୟରେ ହିଁ କାହିଁକି, ଜୀବନରେ ମଧ୍ୟ ଅଧିକାଂଶ ସମୟରେ ଦେଖୁ କି ଯେତେବେଳେ କୌଣସି ବ୍ୟକ୍ତିଙ୍କର କ୍ଷମତା ଅନୁସାରେ ଆମକୁ କାମ କରାଇବାକୁ ପଡ଼ିଥାଏ ତ ଆମେ ତାହାଙ୍କୁ ନିରନ୍ତର ପ୍ରୋତ୍ସାହିତ କରିଥାଉ । ଏପରି ସ୍ଥଳେ ଆପଣଙ୍କୁ ମଧ୍ୟ ଏକକ ପ୍ରୋତ୍ସାହନ ମଡେଲ ଭାବେ ସାମ୍ନାକୁ ଆସିବାକୁ ପଡ଼ିଥାଏ, ଫଳରେ ସ୍ଥିରତା ଏବଂ ନିଷ୍କ୍ରିୟତାର ସ୍ଥିତିରୁ ବଂଚା ଯାଇ ପାରିବ । କିନ୍ତୁ ଯେତେବେଳେ ଆମେ ପ୍ରୋତ୍ସାହନର କଥା କହୁ ତ ଏହା କେବଳ ଅର୍ଥବ୍ୟବସ୍ଥା ସମ୍ପର୍କିତ ହେଉ, ଏହା ଜରୁରୀ ନୁହେଁ । ବହୁତ ଥର ଉନ୍ନତ ପ୍ରଦର୍ଶନ କରିଥିବା ଲୋକଙ୍କର ଫଟୋ ସମାଚାରର ଫଳକରେ ଲାଗିବା ହେତୁ କିମ୍ବା ଚେୟାରମ୍ୟାନଙ୍କ ତରଫରୁ ପିଠି ଉପରେ ଟିକେ ଥାପୁଡ଼ାଇ ଦେବା ଦ୍ୱାରା, ଛୋଟିଆ କଥାଟିଏ ହୋଇଥାଏ । ଶହ-ଶହ କର୍ମଚାରୀମାନଙ୍କୁ ଉତ୍ସାହିତ କରାଯାଇ ପାରେ । ମୋର ସଠିକ୍ ଭାବେ ମନେ ଅଛି ମୁଁ ବରୋଦାକୁ ଗୋଟିଏ ଔଷଧ କମ୍ପାନୀକୁ ଯାଇଥିଲି । ସେମାନେ କୌଣସି ଉତ୍ପାଦକ କଥା କହୁଥିଲେ ତ ତାହାର ବଡ଼ ବର୍ଣ୍ଣନା ସେ ସାଧାରଣରେ ପ୍ରକାଶ କରୁଥିଲେ ନିଜ କର୍ମଚାରୀମାନଙ୍କ ମଧ୍ୟରେ ଏବେ ସେମାନଙ୍କୁ କହୁଥିଲେ କି ଏହି ଔଷଧର ନାମ ଆପଣ ମାନେ ସ୍ଥିର କରନ୍ତୁ । ଆଉ ବଡ଼ ପ୍ରତିଯୋଗିତା ହେଉଥିଲା ସେମାନଙ୍କ ମଧ୍ୟରେ । ହୋଇ ପାରେ କି ସେ ଜଣେ ବୈଜ୍ଞାନିକ ନ ଥିଲେ ସେ ଥିଲେ ଜଣେ ଛୋଟିଆ କର୍ମଚାରୀ, କିନ୍ତୁ ସେ ଔଷଧର ନାମ ଶବ୍ଦ ଖୋଜିବାରେ ଲାଗି ପଡ଼ୁଥିଲା ଯେଉଁ କାମ ପାଇଁ, ଆଉ ପୁଣି ତାହାଙ୍କୁ ପୁରସ୍କାର ଦେଉଥିଲେ, ବଡ଼ ଉତ୍ସବ ହେଉଥିଲା । ଯେତିକି ଗୁରୁତ୍ୱ ସେହି ବୈଜ୍ଞାନିକମାନଙ୍କର ଥିଲା ସେତିକି ହିଁ ସମସ୍ତେ ମିଳିମିଶି ଯେଉଁ ନାମ ବାଛିଛନ୍ତି, ତାହାର ମଧ୍ୟ ରହୁଥିଲା । ଅର୍ଥାତ୍ କିଭଳି ପ୍ରୋତ୍ସାହନ ଦିଆଯାଏ । କିଭଳି ଭାବେ ପୁରସ୍କୃତ କରାଯାଇଥାଏ । ଏହା ମୁଁ ଜାଣି ପାରୁଛି କି ଯେଉଁ ପରିବାରର ଲୋକମାନେ ଆସିଛନ୍ତି ସେମାନଙ୍କୁ ମଧ୍ୟ ଜଣା ଅଛି ଏହି ଜିନିଷ ଗୁଡ଼ିକ ପରିବାରରେ କେତେ ଉପଯୋଗ ହୋଇଥାଏ । ଏହି ପାରିବାରିକ ଭାବନା ଦ୍ୱାରା ଆମେ ଏହାକୁ କିପରି ଆଗକୁ ବଢ଼ାଇବା । ଦ୍ୱିତୀୟ ବିଷୟଟି ମୁଁ କହିଛି ପରିକଳ୍ପନା । ଯଦି ପରିକଳ୍ପନାର କଥା ଆମେ କହୁ ତ ଆଜି ଏହାର ଅର୍ଥ ଆଉ ସେପରି ରହି ନାହିଁ ଯେଭଳି ସେ ସମୟରେ ଥିଲା ଅଧିକାଂଶ ପିଏସଇ ମାନ ପ୍ରତିଷ୍ଠା କରାଯାଇଥିଲେ । ଆଜି ଏହାର ସ୍ୱରୂପ କିଛି ଅଲଗା ରହିଛି । ଆଜି ସ୍ଥିତି ଏଭଳି ରହିଛି କି କେତେକ ପ୍ରସିଦ୍ଧ ଘରୋଇ କମ୍ପାନୀ ଦୁଇ ଦଶକରୁ ଅଧିକ ତିଷ୍ଠି ରହି ପାରୁ ନାହାଁନ୍ତି । ଏହା ହେଉଛି ସତ୍ୟ । ଏହାର ଅନେକ କାରଣ ହୋଇପାରେ । କିନ୍ତୁ ସବୁଠାରୁ ବଡ଼ କାରଣ ହେଉଛି ଭବିଷ୍ୟତରେ ଆସିବାକୁ ଥିବା ପରିବର୍ତ୍ତନ, ବିଶେଷ ରୂପରେ ଟେକ୍ନୋଲୋଜିରେ ହେବାକୁ ଯାଉଥିବା ପରିବର୍ତ୍ତନ ହିସାବରେ ନିଜକୁ ଖାପ ଖୁଆଇ ନ ପାରିବା । ଏହିଠାରେ ନେତୃତ୍ୱର ପରିକଳ୍ପନା କାମରେ ଆସିଥାଏ । ମୁଁ ଅହମ୍ମଦାବାଦରେ ବହୁତ ବର୍ଷ ଧରି ରହିଥିଲି, ଗୋଟିଏ ସମୟ ଥିଲା ସେଠାରେ କାରଖାନାର ବଡ଼-ବଡ଼ ଚିମିନିଗୁଡ଼ିକ, ସେଗୁଡ଼ିକ ସମ୍ମାନର ପ୍ରତୀକ ହୋଇ ରହିଥିଲା । କିନ୍ତୁ ଟେକ୍ନୋଲଜିକୁ ନ ଆଣିବା କାରଣରୁ ସେ ସମସ୍ତ ଜିନିଷ ନଷ୍ଟ ହୋଇଗଲା । ଆଜି ଗୋଟିଏ ହେଲେ ଚିମିନିରୁ ଧୂଆଁ ବାହାରୁ ନାହିଁ । କାହିଁକି? ପରିକଳ୍ପନାର ଅଭାବ ରହିଥିଲା । ଆଗରୁ ରହି ଆସିଥିବା ଜିନିଷକୁ ନେଇ ବଂଚିଯିବାର ଅଭ୍ୟାସ ହୋଇ ଯାଇଥିଲା । ଆଉ ଯେଉଁମାନେ ସମୟାନୁକୂଳ ବଦଳନ୍ତି ନାହିଁ, ପରିବର୍ତ୍ତନ ଆଣନ୍ତି ନାହିଁ, ଦୂରକୁ ଦେଖିପାରନ୍ତି ନାହିଁ, ଚିନ୍ତା କରି ପାରନ୍ତି ନାହିଁ, ନିଷ୍ପତ୍ତି ନେଇ ପାରନ୍ତି ନାହିଁ ସେମାନେ ଠିକ୍ ସେହିଠାରେ ହିଁ ରହି ଯାଆନ୍ତି । ଆଉ ଧୀରେ-ଧୀରେ ସେମାନଙ୍କର ନଷ୍ଟ ହୋଇଯିବା ନିର୍ଦ୍ଧାରିତ ହୋଇ ଯାଇଥାଏ । ଆଉ ଆଜିର ଦୁନିଆରେ ବିବିଧକରଣ ଏବଂ ବ୍ୟବଧାନ ଏହାର ଗୁରୁତ୍ୱ ବଢ଼ି ଯାଇଛି । ଆଉ ତୃତୀୟ । ଅର୍ଥାତ୍ ଆନୁଷ୍ଠନିକ ନିର୍ମାଣ, ସମ୍ଭବତଃ ଏହା ହେଉଛି ନେତୃତ୍ୱର ସବୁଠାରୁ ବଡ଼ ପରୀକ୍ଷା । ଆଉ ମୁଁ ନେତୃତ୍ୱ ଅର୍ଥାତ ରାଜନୈତିକ ନେତୃତ୍ୱ କଥା କହୁ ନାହିଁ । ଆମେ ସମସ୍ତେ ଏଠାରେ ବସିଛୁ ତାହା ହେଉଛି ନିଜକୁ ନିଜ ମଧ୍ୟରେ, ନିଜ କାର୍ଯ୍ୟକ୍ଷେତ୍ରର ନେତୃତ୍ୱ ତାଙ୍କ ପାଖରେ ରହିଛି । ଯେଉଁ କ୍ଷେତ୍ରରେ କାମ କରୁଛନ୍ତି ସେହି ସଂପୂର୍ଣ୍ଣ ଜଗତର କ୍ଷେତ୍ର ମଧ୍ୟରେ ମଧ୍ୟ ସେମାନଙ୍କୁ ନେତୃତ୍ୱ ଯୋଗାଇ ଦେବାର ଅଛି । ଏକ ଏଭଳି ଟିମ ଗଠନ ଯାହାକି ବ୍ୟବସ୍ଥା କୈନ୍ଦ୍ରିକ ହୋଇଥିବ । ବ୍ୟକ୍ତି କୈନ୍ଦ୍ରିକ ଏବଂ ବ୍ୟକ୍ତି ଆଧାରିତ ବ୍ୟବସ୍ଥାଗୁଡ଼ିକ ଦୀର୍ଘ ସମୟ ଧରି ଚାଲି ପାରେ ନାହିଁ । ସାଥୀଗଣ, ଆଜି ପର୍ଯ୍ୟନ୍ତ ଆମେ ପିଏସଇ ଗୁଡ଼ିକୁ ଆମେ ନବରତ୍ନ ହିସାବରେ ବିଭାଗୀକରଣ କରି ଆସିଛୁ । କିନ୍ତୁ ଏବେ ସମୟ ଆସି ଯାଇଛି କି ଯେତେବେଳେ ଆମେ ଏହାଠାରୁ ମଧ୍ୟ ଆଗକୁ ଚିନ୍ତା କରିବା । କ’ଣ ଆମେ ନିଉ ଇଣ୍ଡିଆ ରତ୍ନ ଗଠନ କରିବା ବିଷୟରେ ଚିନ୍ତା କରି ପାରିବା ନାହିଁ? କ’ଣ ଆପଣ କୌଶଳ ଏବଂ ପ୍ରକ୍ରିୟାଗୁଡ଼ିକରେ ପରିବର୍ତ୍ତନ ମାଧ୍ୟମରେ ନିଉ ଇଣ୍ଡିଆ ରତ୍ନ ଗଠନ କରିବା ଆଉ ଗଠନ କରିବା ପାଇଁ ପ୍ରସ୍ତୁତ ରହିଛୁ? ମୁଁ ବୁଝି ପାରୁଛି କି ନିଉ ଇଣ୍ଡିଆର ନିର୍ମାଣ ପାଇଁ ଆପଣଙ୍କର ସହଭାଗିତା ପାଞ୍ଚଟି ‘ପି’ ଫର୍ମୁଲା ଉପରେ ଚାଲି ଆହୁରି ଅଧିକ ହୋଇ ପାରେ । ଏହି ପାଂଚୋଟି ‘ପି’ ହେଉଛି- ପ୍ରଦର୍ଶନ (Performance), ପ୍ରକ୍ରିୟା (Process), ବ୍ୟକ୍ତି (Person), କ୍ରୟ (Procurement) ଏବଂ ପ୍ରସ୍ତୁତି (Prepare) । ସାଥୀଗଣ, ଆପଣ ସମସ୍ତଙ୍କୁ ନିଜର ସଂସ୍ଥାନର କାର୍ଯାନ୍ୱୟନ ଏବଂ ଆର୍ଥିକ ପ୍ରଦର୍ଶନର ମାନଦଣ୍ଡକୁ କୁ ଆହୁରି ଉପରକୁ ନେଇ ଯିବାକୁ ହେବ । ନିଜ-ନିଜ କ୍ଷେତ୍ରରେ ଦୁନିଆରେ ଯେଉଁମାନେ ହେଉଛନ୍ତି ସବୁଠାରୁ ଉତ୍କୃଷ୍ଟ, ସେମାନଙ୍କ ସହିତ ପ୍ରତିଯୋଗିତା କରିବା ପାଇଁ ନିଜକୁ ପ୍ରସ୍ତୁତ କରିବାକୁ ହେବ । ଆଜି ସମଗ୍ର ଦୁନିଆରେ ଚର୍ଚ୍ଚା ହେଉଛି କି ଭାରତ କିଛି ବର୍ଷ ମଧ୍ୟରେ 5 ଟ୍ରିଲିୟନ ଡଲାର ଅର୍ଥବ୍ୟବସ୍ଥାରେ ପରିବର୍ତ୍ତିତ ହୋଇଯିବ । ଏହାକୁ ପ୍ରାପ୍ତ କରିବା ପାଇଁ ଜିଡିପିରେ ଅଭିବୃଦ୍ଧି ଦରକାର, ତାହାକୁ ହାସଲ କରିବା ପାଇଁ ଭାରତୀୟ ରାଷ୍ଟ୍ରାୟତ୍ତ ଉଦ୍ୟୋଗ ଗୁଡ଼ିକର ବହୁତ ବଡ଼ ଭୂମିକା ରହିଛି । ସାଥୀଗଣ, ମୋତେ ଅବଗତ କରାଯାଇଛି କି 2017-18 ଆର୍ଥିକ ବର୍ଷରେ ପିଏସୟୁ ଭଳି ଜିଡିପିରେ ମୋଟ ମୂଲ୍ୟଯୁକ୍ତ ପାଖାପାଖି 5 ପ୍ରତିଶତ ଥିଲା । ସମୟର ଆବଶ୍ୟକତା ଦୃଷ୍ଟିରୁ ଏହାକୁ ବଢ଼ାଇ ଦୁଇ ଗୁଣା କରି ଦିଆଯାଏ । ଆପଣ ସମସ୍ତଙ୍କର ମଧ୍ୟ ସାମୁହିକ ପ୍ରଚେଷ୍ଟା ହେବା ଆବଶ୍ୟକ କି ପିଏସୟୁ ପ୍ରତ୍ୟକ୍ଷ ଏବଂ ଅପ୍ରତ୍ୟକ୍ଷ ଟିକସ ପରେ ଦେଶରେ ରାଜସ୍ୱ ସୃଷ୍ଟି କ୍ଷେତ୍ରରେ ତୃତୀୟ ଶାଖା ପାଲଟୁ । ଆମର ଏଠାରେ କୁହା ଯାଇଛି କି-‘ଉଦ୍ୟୋଗ ସମ୍ପନ୍ନଂ ସମୁପୈତି ଲକ୍ଷ୍ମୀ:’ ଅର୍ଥାତ୍ ଉଦ୍ୟୋଗ ସମ୍ପନ୍ନ ମଣିଷ ପାଖକୁ ଲକ୍ଷ୍ମୀ ଆସି ଥାଆନ୍ତି । ରାଷ୍ଟ୍ର ହିତ ପାଇଁ ମଧ୍ୟ ଏହା ଜରୁରୀ କି ଉଦ୍ୟୋଗ ଆମର ପିଏସୟୁ ସମ୍ପନ୍ନ ହେଉ ଆଉ ତାହା ରାଷ୍ଟ୍ରକୁ ସମ୍ପନ୍ନ କରୁ । ଆଜି, ଯଦି ଆମେ ଭାରତ ସରକାରଙ୍କର ସମସ୍ତ ସାର୍ବଜନିକ କ୍ଷେତ୍ରର ଉପକ୍ରମକୁ ଏକାଠି କରି ଦେଖିବା ତ ଲାଭାଂଶ ପାଖାପାଖି 11 ପ୍ରତିଶତ ରହିଥାଏ । ଏହା ଘରୋଇ କ୍ଷେତ୍ରର ତୁଳନାରେ ଆଉ ଏକ ଭଲ ବ୍ୟବସାୟ ମାନଦଣ୍ଡ ହିସାବରେ କମ୍, ମୋ ହିସାବରେ ହେଉଛି ବହୁତ କମ୍ ଆଉ ଏଥିପାଇଁ ମୁଁ ଚାହିଁବି କି ସିପିଏସଇ ପରିଚାଳନା ବୋର୍ଡ ଏହି ଦିଗ ପ୍ରତି ଧ୍ୟାନ ଦେବେ ଆଉ ଗୋଟିଏ ସ୍ଥିରିକୃତ ରଣନୀତି ସହିତ ଏହାକୁ ଆଗକୁ ବଢ଼ାଇବା ପାଇଁ ନିଷ୍ପତ୍ତି ନେବେ । ସେହିପରି ଦ୍ୱିତୀୟ ‘ପି’ ଅର୍ଥାତ୍ ପ୍ରୋସେସ୍ ବା ପ୍ରକ୍ରିୟା କଥା କହିବା ତ ପ୍ରକ୍ରିୟା ଏଭଳି ହେବା ଦରକାର, ଯେଉଁଥିରେ ପାରଦର୍ଶିତା ବୃଦ୍ଧି, ଉତ୍ତରଦାୟିତ୍ୱ ବୃଦ୍ଧି ପାଇବ ଏବଂ ତାହା ବିଶ୍ୱସ୍ତରରେ ଆହୁରି ଭଲ ଭାବରେ ପହଁଚା ଯାଇ ପାରିବ । ଆମକୁ ନିଜକୁ ନିଜେ ଏହି ପ୍ରଶ୍ନ ପଚାରିବାକୁ ପଡ଼ିବ କି ନିଉ ଇଣ୍ଡିଆରେ ଭାରତୀୟ ପିଏସୟୁ କିଭଳି ଆଗାମୀ 5 ଅବା 10 ବର୍ଷରେ ବିଶ୍ୱ ସ୍ତରରେ ମହାନତାକୁ ହାସଲ କରି ପାରିବ । ସେଥିରେ କିଭଳି ଅଧିକରୁ ଅଧିକ ନବସୃଜନ ହେବ, ଜିଡିପିକୁ ବଢ଼ାଇବା ପାଇଁ କିଭଳି ତାହା ନିଜେ ନିଜକୁ ପୁନଃ ସଂଶୋଧିତ କରି ପାରିବ, ପ୍ରକ୍ରିୟାଗୁଡ଼ିକ ଏବଂ ନୀତି ଗୁଡ଼ିକରେ ଏଭଳି କ’ଣ ସଂସ୍କାର କରାଯାଇ ପାରିବ ଯାହା ଦ୍ୱାରା ଟିକସ ରାଜସ୍ୱ ତ ବଢ଼ିବ; ତା’ ସହିତ ନିଯୁକ୍ତି ସୃଷ୍ଟି କ୍ଷେତ୍ରରେ ମଧ୍ୟ ନୂତନ ସୁଯୋଗ ସୃଷ୍ଟି ହେବ । ମୁଁ ଭାବୁଛି କି ଏ ସମସ୍ତ ଦିଗରେ, ଚିନ୍ତା କରିବାର ଆବଶ୍ୟକତା ରହିଛି । ରାଷ୍ଟ୍ରାୟତ୍ତ ଉଦ୍ୟୋଗ କ୍ଷେତ୍ରର କମ୍ପାନୀଗୁଡିକ ବିଶ୍ୱ ପରିଦୃଶ୍ୟରେ ପ୍ରତିଦ୍ୱନ୍ଦୀ ହେବା ବହୁତ ଆବଶ୍ୟକ । ଆପଣ ୟୁରୋପର କେତେକ ଦେଶରେ ଦେଖିବେ ତ ରାଷ୍ଟ୍ରାୟତ୍ତ ଉଦ୍ୟୋଗ କ୍ଷେତ୍ରର କମ୍ପାନୀଗୁଡିକ ଶକ୍ତି କ୍ଷେତ୍ରରେ, ସ୍ୱୟଂଚାଳିତ ସୌର ଶକ୍ତି କ୍ଷେତ୍ରରେ ବହୁତ ଭଲ କାର୍ଯ୍ୟ କରୁଛନ୍ତି । ସେମାନଙ୍କର କାର୍ଯ୍ୟ କରିବାର ମଡେଲ ମାଧ୍ୟମରେ ଆମେ ବହୁତ କିଛି ଶିକ୍ଷା କରି ପାରିବା । ସାଥୀଗଣ, ଯେଭଳି ଭାବରେ ବିଶ୍ୱରେ ବ୍ୟବସାୟିକ ବାତାବରଣରେ ପରିବର୍ତ୍ତନ ଆସିଛି, ତାହାକୁ ଲକ୍ଷ୍ୟକରି ତ୍ୱରିତ ନିଷ୍ପତ୍ତି ନେବା ସହିତ ନମନିୟତା ଆଣିବା ହେଉଛି ସମୟର ଆବଶ୍ୟକତା । ବିଗତ କିଛି ସମୟ ମଧ୍ୟରେ ଦୁନିଆରେ ଏଭଳି ଅନେକ ଉଦାହରଣ ସାମ୍ନାକୁ ଆସିଛି ଯେଉଁଠାରେ ଗୁରୁଦାୟିତ୍ୱ ନ ନେବା ପାଇଁ ଭାବିବା କାରଣରୁ ସରକାରୀ ଉଦ୍ୟୋଗକୁ କ୍ଷତି ସହିବାକୁ ପଡିଛି । ଏଭଳି କ୍ଷେତ୍ରରେ ପ୍ରତ୍ୟେକ ସ୍ତରରେ ନିଷ୍ପତ୍ତିଗୁଡିକୁ ସୁସଂହତ କରାଯାଉ । ସେଥିପାଇଁ ତୃତୀୟ‘ପି’ଅର୍ଥାତ ବ୍ୟକ୍ତିତ୍ୱ ଆହୁରି ମହତ୍ୱପୂର୍ଣ୍ଣ ହୋଇଯାଇଥାଏ । ଭଲ ନିଷ୍ପତ୍ତି ସେତେବେଳେ କାମରେ ଆସିଥାଏ ଯଦି ଆମ ପାଖରେ ପ୍ରତିଭା ସମ୍ପନ୍ନ ବ୍ୟକ୍ତି ଥିବେ । ଆମକୁ ଧ୍ୟାନରେ ରଖିବାକୁ ହେବ କି କ’ଣ ଆମେ ଉପଯୁକ୍ତ ପ୍ରତିଭାକୁ ଆଗକୁ ଆଣି ପାରୁଛେ, କ’ଣ ଆମେ ସମୂହ ପ୍ରତିଭା ସମ୍ପନ୍ନ ବ୍ୟକ୍ତିତ୍ୱଙ୍କୁ ନେଇ ଶକ୍ତି ପ୍ରସ୍ତୁତ କରି ପାରୁଛେ । ନମନୀୟ ନିଷ୍ପତ୍ତି, ଭଲ ପ୍ରତିଭା ଏବଂ ଟେକ୍ନୋଲଜି- ଏହି ତିନୋଟି ଜିନିଷ କୌଣସି ସଂସ୍ଥାନରେ ଯୋଡ଼ି ହୋଇ ଯିବେ ତ ତାହାର ପ୍ରଗତିକୁ କେହି ରୋକି ପାରିବେ ନାହିଁ । ଆଉ ମୋତେ ଅବଗତ କରାଯାଇଛି କି ଟେକ୍ନୋଲଜି କ୍ଷେତ୍ରରେ ନବସୃଜନକୁ ପ୍ରୋତ୍ସାହନ ଦେବା ପାଇଁ ଆପଣ ସମସ୍ତେ ଯେଉଁ ଉପସ୍ଥାପନା କଲେ, ଟେକ୍ ଅପ୍ ଇଣ୍ଡିଆ (Tech oadmap ଦରକାର, ଲକ୍ଷ୍ୟ ଦରକାର ଆଉ ସମସ୍ତ ଲକ୍ଷ୍ୟର ପରିମାପକ ହେବା ଦରକାର । ସମୁଦ୍ରର ଲହଡ଼ି ଭଳି ନ ହେବା ଦରକାର । ତାହା ପରିମାପକ ହେବା ଦରକାର । ଆଉ ଆପଣ ଦେଖିବେ ପରିବର୍ତ୍ତନ ତୁରନ୍ତ ଆରମ୍ଭ ହେବ । ମୋ ତରଫରୁ ଆପଣମାନଙ୍କୁ ବହୁତ-ବହୁତ ଶୁଭକାମନା । ବହୁତ-ବହୁତ ଧନ୍ୟବାଦ ।